श्रेष्ठ कार्य पर 7 आशाओं का सम्मान
राजसमंद| संस्थागतप्रसव, टीकाकरण, परिवार कल्याण गतिविधियों, राष्ट्रीय स्वास्थ्य कार्यक्रमों में सक्रिय योगदान, सर्वश्रेष्ठ कार्य पर जिले की 7 आशा सहयोगिनियों, खंड आशा फेसिलेट, जिला आशा समन्वयक को राज्य स्तर पर सामूहिक रूप से 27 दिसंबर को चिकित्सा एवं स्वास्थ्य मंत्री राजेंद्र राठौड़ तथा विशिष्ट शासन सचिव नवीन जैन ने सम्मानित किया। जिला स्तर पर आशा सहयोगिनियों के प्रशिक्षण में मुख्य चिकित्सा एवं स्वास्थ्य अधिकारी डॉ. जी.एल. मीणा ने राज्य स्तर पर पुरस्कृत आशाओं पसूंद की सुमन कंवर, भीलमगरा की कंचन रेगर, पेलाडोल की नर्बदा रावत, ईसरमंड की गायत्री शर्मा, ढीली की सीमा जैन, झालों की मदार की वंदना बलाई, बारिंड़ की दुर्गा कंवर को साड़ी, प्रशस्ति पत्र, मोमेंटो देकर सम्मानित किया।
सीएमएचओ मीणा ने बताया कि जिले में नए वर्ष में कार्यस्थलों को तम्बाकू मुक्त बनाने के लिए अभियान चलाया जाएगा। सभी सरकारी, अर्ध सरकारी, गैर सरकारी प्रतिष्ठानों के साथ मिलकर सभी कार्यस्थलों को तम्बाकू मुक्त कार्यस्थल के रूप में विकसित करने के लिए प्रेरित किया जाएगा। 31 दिसंबर 1 जनवरी को कोटपा अधिनियम के तहत सार्वजनिक स्थानों पर धूम्रपान करते पाए जाने पर कार्रवाई की जाएगी।
hin_Deva hin_Deva hin_Deva